
RAZLOG DONOŠENJA

	 Predlaže se osnivanje Javne ustanove za priuštivo stanovanje radi osiguranja priuštivog stanovanja ciljnim skupinama građana na području Varaždinske županije, osobito ulaganjem u projekte priuštivog stanovanja, gradnjom i stjecanjem stanova te njihovim davanjem u priuštivi najam ili prodajom, pod uvjetima propisanim Zakonom o priuštivom stanovanju.
Ustanova bi svoju djelatnost obavljala radi ostvarivanja javnog interesa u području stanovanja, stvaranja kvalitetnih životnih uvjeta, održivog stanovanja i jednakih prilika za građane te stambenog zbrinjavanja u gradskim, prigradskim i ruralnim naseljima.
U ostvarivanju svoje svrhe postupala bi u skladu s lokalnim odnosno regionalnim programom priuštivog stanovanja, Zakonom o priuštivom stanovanju, propisima kojima se uređuje osnivanje i ustrojstvo ustanova, te drugim mjerodavnim propisima.




Pozivamo predstavnike zainteresirane javnosti da najkasnije do 28. rujna 2026. godine  dostave svoje komentare na Nacrt odluke o osnivanju Javne ustanove za priuštivo stanovanje Varaždinske županije putem Obrasca sudjelovanja u savjetovanju o nacrtu akta (Obrazac 2) na e-mail: nenad.vauda@vzz.hr 
Po završetku savjetovanja, svi pristigli doprinosi biti će javno dostupni na internetskoj stranici Varaždinske županije. 
Ukoliko ne želite da Vaš doprinos bude javno objavljen, molimo Vas da to jasno istaknete pri dostavi Obrasca.
Zahvaljujemo na doprinosu u izradi što kvalitetnijeg Nacrta odluke o osnivanju Javne ustanove za priuštivo stanovanje Varaždinske županije.
